Vrydag musiek | SkalkSkryf
« Son, reën en tollenaars
Desember 6, 2013 deur Louwie In Duitsland sneeu dit vandag, so berig sus Cobie. Miskien is dit die aanloop tot `n wit Kersfees daar.
Die Duitsers gaan groot vir Kersfees. Daar is kersmarte in die aand, en kore wat die mense van balkonne af toesing. In die aand loop kinders met lanterns in die straat. Kersfees duur byna die hele Desember.
Hier by ons bars `n waterpyp. Die dag verloop sonder water in ons krane. Stap laatmiddag af na waar daar aan die pype gewerk word. Die kontrakteur staan en praat op sy selfoon. Op navraag sê hy; “The pipe I can fix, only we don’t know how to turn off the water.” Heeldag al staan die werkers om die gat en een man met `n skopgraaf probeer die water uit die gat skep om by die lekplek uit te kom. `n Skopgraaf teen die normale waterdruk van die munsipaal!!! Ons gaan laaank sonder water sit.
Toe kom ek op hierdie musiek van Juanita af. Normaalweg is ek nie `n groot fan van die kind nie, en daar is seker beter weergawes van “Amazing Grace” daar buite. Tog voel dié een gepas vannaand.
Posted in Louwie | Tagged Juanita, musiek, Vrydag | 1 Kommentaar	One Response
op Desember 6, 2013 at 9:55 nm Joh
Wat ‘n pragtige verwerking deur Juanita.